钦定古今图书集成/明伦汇编/闺媛典/第045卷 > 韩树南
## 钦定古今图书集成/明伦汇编/闺媛典/第045卷 > 韩树南

按《汉中士女志》：“树南，南郑人，赵子贱妻也。子贱初为
郡功曹，李固之诛，诏书下郡杀固二子宪公、季公。太
守知其枉，遇之甚宽。二子托服药死，具棺器，欲因出
逃。子贱畏法，敕更验实，就杀之。及固小子燮得还，子
贱虑燮报仇，赁人刺之。燮觉，告郡杀子贱。初，树南谏
子贱，子贱不从。及临死，许共并命兄弟嫂侍婢视守”
之，经百馀日，乃怠，曰：“兄嫂念一死，万不得生，不敢复
图死也。”上下以为信然。无几时，于幕下自杀。